input: KOMISSION TÄYTÄNTÖÖNPANOASETUS (EU) 2015/389,
  annettu 5 päivänä maaliskuuta 2015,
  tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
  EUROOPAN KOMISSIO, joka
  ottaa huomioon Euroopan unionin toiminnasta tehdyn sopimuksen,
  ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
  sekä katsoo seuraavaa:
  (1)
  Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.
  (2)
  Yhdistetyn nimikkeistön toisen osan 27 ryhmän 4 lisähuomautuksen a alakohdassa säädetään kansainvälisen standardoimisjärjestön laatimassa standardissa (ISO 2908) vahvistetun menetelmän käyttämisestä yhdistetyn nimikkeistön alanimikkeiden 2712 90 31-2712 90 39 tuotteiden öljypitoisuuden määrittämiseksi.
  (3)
  Kansainvälinen standardisoimisjärjestö peruutti ISO 2908 -standardin vuonna 2006, eikä sitä ole korvattu. Euroopan standardointikomitea ei myöskään ole vahvistanut ISO 2908 -menetelmää vastaavaa menetelmää vahvistavaa EN-standardia. Tullilaboratorioiden olisi sen vuoksi voitava vapaasti soveltaa valitsemiansa työskentelymenetelmiä yhdistetyn nimikkeistön alanimikkeiden 2712 90 31-2712 90 39 tuotteiden öljypitoisuuden määrittämiseksi.
  (4)
  Lisäksi yhdistetyn nimikkeistön toisen osan 27 ryhmän 4 lisähuomautuksen a alakohdassa on tarpeen ilmaista selkeästi, että öljypitoisuus on määritettävä painoprosentteina.
  (5)
  Tästä syystä yhdistetyn nimikkeistön toisen osan 27 ryhmän 4 lisähuomautuksen a alakohtaa on aiheellista muuttaa poistamalla viittaus kansainväliseen standardiin, joka on peruutettu, ja täsmentämällä yksikkö, jossa öljypitoisuus on ilmaistava.
  (6)
  Sen vuoksi asetusta (ETY) N:o 2658/87 olisi muutettava.
  (7)
  Tässä asetuksessa säädetyt toimenpiteet ovat tullikoodeksikomitean lausunnon mukaiset,
  ON HYVÄKSYNYT TÄMÄN ASETUKSEN:
  1 artikla
  Korvataan asetuksen (ETY) N:o 2658/87 liitteessä I olevan yhdistetyn nimikkeistön toisen osan 27 ryhmän 4 lisähuomautuksen a alakohta seuraavasti:
  ”a)
  joiden öljypitoisuus on vähintään 3,5 painoprosenttia, jos niiden viskositeetti on 100 °C:n lämpötilassa alempi kuin 9 × 10- 6 m2 s- 1 määritettynä EN ISO 3104 -menetelmän avulla; tai”
  2 artikla
  Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
  Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
  Tehty Brysselissä 5 päivänä maaliskuuta 2015.